
BALATONCSICSÓ KÖZSÉG ÖNKORMÁNYZATA
8272 Balatoncsicsó, Fő u. 25.

[bookmark: _Hlk505073851][bookmark: _Hlk75950338]Szám: BCS/645-3/2026. 

J E G Y Z Ő K Ö N Y V

Készült:	Balatoncsicsó Község Önkormányzata Képviselő-testülete 2026. szeptember 28-án 14.00 órakor megtartott nyilvános üléséről

Az ülés helye:	Faluház
(Balatoncsicsó, Fő u. 25.)

Jelen vannak:	Antmann József 	polgármester
	Schumacher József	alpolgármester
	Scher Péter 
	Varga-Szabó Éva	képviselők

Igazoltan távol: 	Scher Zoltán	képviselő

Tanácskozási joggal megjelent:
	dr. Varga Viktória	jegyző, jegyzőkönyvvezető


[bookmark: _Hlk239683215][bookmark: _Hlk515443663]Antmann József polgármester: Köszönti a testületi ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra. Javaslatát szavazásra teszi fel.

Balatoncsicsó Község Önkormányzata Képviselő-testülete 4 igen szavazattal 
- egyhangúlag - az alábbi határozatot hozza:

[bookmark: _Hlk233889096]58/2026. (IX.28.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete a mai nyilvános ülés napirendjét a meghívó szerint elfogadja:

NAPIREND

1)	A szociális célú tűzifa támogatás igénylésének szabályairól szóló rendelet módosítása
Előterjesztő: Antmann József polgármester

2)	Döntés a helyi építési szabályzat módosítására irányuló eljárás megindításáról
Előterjesztő: Antmann József polgármester

3)	Döntés szociális célú tüzelőanyag vásárlásához kapcsolódó támogatás igényléséről
Előterjesztő: Antmann József polgármester


NAPIREND TÁRGYALÁSA
[bookmark: _Hlk516038974][bookmark: _Hlk529436894][bookmark: _Hlk531596727][bookmark: _Hlk523475209][bookmark: _Hlk83888855]
[bookmark: _Hlk536013617][bookmark: _Hlk130809380]1)  	A szociális célú tűzifa támogatás igénylésének szabályairól szóló rendelet módosítása
Előterjesztő: Antmann József polgármester

Antmann József polgármester: A pályázati kiíráshoz kell hozzáigazítani a rendeletet, illetve a jövedelemhatárokat némileg emelnék, hogy többen juthassanak szociális tűzifához. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 4 igen szavazattal 
- egyhangúlag – az alábbi határozatot hozza:

9/2026. (IX.29.)	ÖNKORMÁNYZATI 	RENDELET

Balatoncsicsó Község Önkormányzata Képviselő–testülete a szociális célú tűzifa támogatás igénylésének szabályairól szóló 14/2017. (XI.27.) önkormányzati rendelet módosításáról szóló rendelet–tervezetet elfogadja, és 9/2026. (IX.29.) számon önkormányzati rendeletei közé iktatja.


2)  	Döntés a helyi építési szabályzat módosítására irányuló eljárás megindításáról
Előterjesztő: Antmann József polgármester

Antmann József polgármester: A módosításra a 1266 hrsz-ú közút kiszabályozásának megváltoztatása miatt van szükség, a szomszédos ingatlanok tulajdonosaival egyeztetve, a területcsere megvalósításához. A tervező Poltrade Bt. 200.000 Ft + áfa összegért készíti el a tervlapot. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatokat egyben teszi fel szavazásra.

Balatoncsicsó Község Önkormányzata Képviselő-testülete 4 igen szavazattal 
- egyhangúlag – az alábbi határozatokat hozza:

59/2026. (IX.28.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete a helyi építési szabályzat módosításához a jelen határozat mellékletét képező 419/2021. (VII. 15.) Korm. rendelet 8. § (3) bekezdése szerinti önkormányzati főépítész által készített szakmai összefoglalót jóváhagyja.

Határidő: azonnal 
Felelős: polgármester

60/2026. (IX.28.)	Bcs. ÖNKORMÁNYZATI 	HATÁROZAT

Balatoncsicsó Község Önkormányzata Képviselő-testülete a Balatoncsicsó Helyi Építési Szabályzatáról szóló 7/2026. (VII.2.) önkormányzati rendelet egyszerűsített eljárásban való módosítására irányuló eljárás megindítását kezdeményezi a rendelet 1. mellékletét képező tervlapon a 1266 hrsz-ú közút kiszabályozásának megváltoztatása miatt.

A módosításhoz a képviselő-testület környezeti értékelés elkészítését nem tartja szükségesnek.

A képviselő-testület a fejlesztési tervet változatlan tartalommal alkalmazza.

Felhatalmazza a polgármestert a szükséges intézkedések megtételére.

Határidő: azonnal
Felelős: polgármester, települési főépítész


3)  	Döntés szociális célú tüzelőanyag vásárlásához kapcsolódó támogatás igényléséről
Előterjesztő: Antmann József polgármester

Antmann József polgármester: Idén 30 m3 fára tudnak pályázni, ehhez köbméterenként 2.000 Ft+áfa önerőt kell vállalni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Antmann József polgármester a határozati javaslatot szavazásra teszi fel.

Balatoncsicsó Község Önkormányzata Képviselő-testülete 4 igen szavazattal 
- egyhangúlag – az alábbi határozatot hozza:

[bookmark: _Hlk233889131][bookmark: _Hlk233959361][bookmark: _Hlk239077400][bookmark: _Hlk241499423]61/2026. (IX.28.)	Bcs. ÖNKORMÁNYZATI 	HATÁROZAT

[bookmark: _Hlk163551562]Balatoncsicsó Község Önkormányzata Képviselő-testülete a helyi önkormányzatokért felelős miniszter által a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. A települési önkormányzatok szociális célú tüzelőanyag vásárlásához kapcsolódó támogatására kiadott Pályázati Kiírás 3. pontja alapján, mint 5.000 fő lakosságszámot meg nem haladó település, vissza nem térítendő költségvetési támogatásra a pályázatát benyújtja.

A pályázati támogatást a Pályázati Kiírás 5. b) pontja szerint 30 erdei m3 kemény lombos fafajtára nyújtja be az önkormányzat, amely esetben a támogatás mértéke 21.000 Ft/erdei m3 + áfa. 

A Pályázati Kiírás 5. b) pontja alapján Balatoncsicsó Község Önkormányzata a támogatás felhasználásának feltételeként előírt 2.000 Ft/erdei m3 + áfa önrész biztosítását vállalja az igényelt 30 erdei m3 kemény lombos fafajta után, 60.000 Ft + áfa összegben. 

Balatoncsicsó Község Önkormányzata Képviselő-testülete a tűzifa szállításának költségeit vállalja.

A Képviselő-testület vállalja továbbá, hogy a szociális tűzifában részesülőktől a Pályázati Kiírás 6. pontjában előírt feltételnek megfelelően ellenszolgáltatást nem kér.   

A Képviselő-testület felhatalmazza a polgármestert a pályázatnak a Magyar Államkincstár területileg illetékes igazgatóságához történő benyújtására és a pályázat benyújtásához szükséges nyilatkozatok megtételére. 

Határidő: 2026. szeptember 30.
Felelős: polgármester	


Több napirendi pont nem lévén Antmann József polgármester megköszöni a nyilvános ülésen való részvételt, és azt 14.08 órakor bezárja.

K.m.f.


                  Antmann József				                         dr. Varga Viktória
       polgármester			   		                      jegyző

